Na temelju članka 67. Zakona o športu (“Narodne novine” broj 141/22) i čanka 51. Statuta Grada Drniša (“Službeni glasnik Grada Drniša” broj 2/21 i 2(22) Gradsko vijeće Grada Drniša na svojoj \_\_\_\_ sjednici održanoj \_\_\_\_\_\_\_\_\_\_2025. godine, donosi

**PROGRAM**

**javnih potreba u sportu na području Grada Drniša za 2026. godinu**

**Članak 1.**

Programom javnih potreba u sportu na području Grada Drniša za 2026. godinu (u daljnjem tekstu: Program) utvrđuju se aktivnosti u sportu, koje su od lokalnog značaja a koje će se financirati iz Proračuna Grada Drniša za 2026. godinu (u daljnjem tekstu: Proračun).

**Članak 2.**

Javne potrebe u sport na području Grada Drniša ostvarit će se:

- poticanjem i promocijom sporta,

- provođenjem sportskih aktivnosti djece i mladeži,

- djelovanjem Zajednice sportova Grada Drniša i sportskih udruga,

- treningom, organiziranjem i provođenjem domaćih i međunarodnih natjecanja,

- sportsko rekreacijskim aktivnostima građana,

- planinarenjem, izgradnjom i održavanjem sportskih objekata.

**Članak 3.**

Za javne potrebe u sportu iz članka 2. ovog Programa osigurana su sredstva u Proračunu Grada Drniša u iznosu od 105.000,00 eura.

**Članak 4.**

Sredstva iz članka 3. Ovog Programa raspoređuju se Zajednici sportova grada Drniša.

Raspored sredstava sportskim udrugama čiji programi/projekti budu udovoljavali uvjetima javnoga poziva, utvrdit će Odlukom o raspodjeli financijskih sredstava iz Proračuna Izvršni odbor Zajednice sportova Grada Drniša.

**Članak 5.**

Grad Drniš će sredstva iz članka 3. ovoga Programa uplaćivati na žiro račun Zajednice sportova grada Drniša koja će dalje sredstva transferirati sportskim udrugama koje na njih ostvare parvo.

**Članak 6**

Nakon donošenje Odluke o raspodjeli financijskih sredstava iz Proračuna Grada Drniša za 2026. godinu, Grad Drniš sklopit će ugovor o sufinanciranju sa Zajednicom sportova Grada Drniša.

**Članak 7.**

Ako se u Proračunu ne ostvare planirani prihodi, sredstva za javne potrebe u sportu uplaćivat će se sukladno ostvarenim prihodima.

**Članak 8.**

Ovaj Program sastavni je dio Proračuna, stupa na snagu osmog dana od dana objave, a objavit će se u “Službenom glasniku Grada Drniša”, a primjenjuje se od 1. siječnja 2026. godine.

GRAD DRNIŠ

GRADSKO VIJEĆE

KLASA: 400

URBROJ: 2182-6-25-01

PREDSJEDNICA:

Majdi Pamuković, prof.