Temeljem članka 14. stavaka 1. i 2., članka 17. stavak 3. i članka 20. stavka 3. Zakona o komasaciji poljoprivrednog zemljišta („Narodne novine“, br. 46/22 i 78/25), članka 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/17- Ispravak, 123/17, 98/19 i 144/20) i članka 51. Statuta Grada Drniša („Službeni glasnik Grada Drniša“, br. 2/21 i 2/22), Gradsko vijeće Grada Drniša na svojoj 6. sjednici održanoj dana 18. prosinca 2025. godine, d o n o s i

**O D L U K U**

**o davanju suglasnosti Ministarstvu poljoprivrede, šumarstva i ribarstva**

**za pokretanje i provođenje komasacije**

1. Grad Drniš daje suglasnost Ministarstvu poljoprivrede, šumarstva i ribarstva za pokretanje i provedbu komasacije u interesu Republike Hrvatske za površine poljoprivrednog zemljišta na području katastarskih općina: Badanj, Kričke, Miočić i Siverić u Petrovu polju, obuhvata 240 ha.
2. Navedeno poljoprivredno zemljište ima više od 50% zemljišta pogodnog za komasaciju u vlasništvu Republike Hrvatske, ali se zbog rascjepkanosti i nepravilnog oblika zemljišta ne može svrhovito obrađivati.
3. Za izradu Prijedloga idejnog rješenja komasacije poljoprivrednog zemljišta (PIR-a) angažirana je Zajednica ponuditelja: GEOPROJEKT ZAGREB d.o.o., Borongajska cesta 81, 10000 Zagreb.
4. Donošenjem ove Odluke prestaje važiti Odluka o davanju suglasnosti Ministarstvu poljoprivrede, šumarstva i ribarstva za pokretanje i provođenje komasacije KLASA: 945-01/25-01/1, URBROJ: 2182-6-25-3 od 27. lipnja 2025. godine.
5. Ova Odluka stupa na snagu osmog dana od dana objave, a objavit će se u „Službenom glasniku Grada Drniša“.

KLASA: 945-01/25-01/1

URBROJ: 2182-6-25-11

Drniš, 18. prosinca 2025. godine

GRAD DRNIŠ

GRADSKO VIJEĆE

Predsjednica:

Majdi Pamuković, prof.

**O b r a z l o ž e n j e**

**Odluke o davanju suglasnosti Ministarstvu poljoprivrede, šumarstva i ribarstva**

**za pokretanje i provođenje komasacije**

Javnim pozivom za odabir određenog područja za provođenje komasacije u skladu s Programom komasacije poljoprivrednog zemljišta do 2026. godine iz dostupnih financijskih sredstava prema Programu u skladu s Nacionalnim planom za oporavak i otpornost 2021. – 2026., kroz reformsku mjeru C1.5 R2 „Unaprjeđenje sustava za restrukturiranje poljoprivrednog zemljišta i komasaciju“ pozvane su jedinice lokalne samouprave odnosno Grad Zagreb da prijave područje/poljoprivredno zemljište za provođenje komasacije do 31. prosinca 2025. godine.

Kako je člankom 17., stavak 3 . Zakona o komasaciji poljoprivrednog zemljišta (NN, br. 46/22 i 78/25) definirano da ako je više od 50% zemljišta pogodnog za komasaciju u vlasništvu Republike Hrvatske ili ako je ostvaren jedan od uvjeta iz članka 14. stavaka 1. i 2. ovoga Zakona (da se zbog rascjepkanosti i nepravilnog oblika zemljište ne može svrhovito obrađivati), ministar može donijeti odluku o izradi PIR-a koji Ministarstvo izrađuje samostalno ili za njegovu izradu angažira vanjske izvođače kroz postupak javne nabave te Ministarstvo kao Nositelj komasacije može pokrenuti i provesti postupak komasacije u interesu Republike Hrvatske.

Člankom 17., stavak 1. Zakona određeno je da prijedlog idejnog rješenja komasacije za poljoprivredno zemljište (PIR) izrađuje jedinica lokalne samouprave, odnosno Grad Zagreb na čijem području se nalazi ukupno zemljište ili najveći dio zemljišta za koje se izrađuje PIR, a za njegovu izradu može se angažirati i vanjske izvođače kroz postupak javne nabave uz obvezu osiguranja sredstava u skladu s odredbama članka 22., stavak 4. ovoga Zakona, tj. ako jedinica lokalne samouprave odnosno Grad Zagreb iz sredstava od raspolaganja državnim poljoprivrednim zemljištem nema osigurana sredstva potrebna za troškove prijave na javni poziv u kojoj je uključeno i zemljište u vlasništvu Republike Hrvatske, sredstva se osiguravaju u državnom proračunu nadležnog Ministarstva.

Za izradu Prijedloga idejnog rješenja komasacije poljoprivrednog zemljišta (PIR-a) angažirana je Zajednica ponuditelja: GEOPROJEKT ZAGREB d.o.o., Borongajska cesta 81, 10000 Zagreb.

Sukladno članku 20., stavku 3. Zakona Gradsko vijeće Grada Drniša daje suglasnost Ministarstvu poljoprivrede, šumarstva i ribarstva za pokretanje i provedbu komasacije u interesu Republike Hrvatske površina poljoprivrednog zemljišta na području katastarskih općina: Badanj, Kričke, Miočić i Siverić u Petrovu polju, obuhvata 240 ha.

Upravni odjel za gospodarstvo

financije i društvene djelatnosti

Pročelnica:

Ivana Sučić, dipl.oec.