Temeljem članka 17. stavka 1. alineja 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) i članka 51. Statuta Grada Drniša (“Službeni glasnik Grada Drniša”, broj 2/21 i 2/22), Gradsko vijeće Grada Drniša, na . sjednici održanoj dana . prosinca 2025. godine, usvaja

**ANALIZU**

**STANJA SUSTAVA CIVILNE ZAŠTITE NA PODRUČJU GRADA DRNIŠA U 2025. GODINI I PLAN RAZVOJA SUSTAVA CIVILNE ZAŠTITE ZA 2026.GODINU, TE PLAN FINANCIRANJA SUSTAVA ZA TROGODIŠNJE RAZDOBLJE**

**UVOD**

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih djelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cijelinu radi smanjenja rizika od katatrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških, velikih nesreća i katrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnost sudionika, operativnih snaga i građana u jedinstvenu cijelinu radi smanjenja rizika od katastrofa, pružanja brzog i optimalnog odgvora na prijetnje i opasnosti nastanka te ublažavanja posljedica velike nesreće i katastrofe.

Grad Drniš, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Člankom 17. stavka 1. alineja 1. Zakona o sustavu civilne zaštite („Narodne novine“, broj 82/15, 118/18, 31/20,20/21 i 114/22) definirano je da predstavničko tijelo jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Mjere i aktivnosti u sustavu civilne zaštite provide slijedeće operativne snage sustava civilne zaštite:

1. Stožer civilne zaštite Grada Drniša

Stožer civilne zaštite Grada Drniša ima 14 članova, gradonačelnik Grada Drniša je donio Odluku o osnivanju Stožera civilne zaštite Grada Drniša 18. lipnja 2025. godine i Odluku o izmjeni i dopuni Odluke o osnivanju Stožera civilne zaštite Grada Drniša 1. rujna 2025. godine koji su predstavnici operativnih snaga i pravnih osoba od interesa za zaštitu i spašavanje.

Također gradonačelnik Grada Drniša donio je Plan pozivanja Stožera civilne zaštite Grada Drniša 01.rujna 2025. godine.

Stožer civilne zaštite donio je slijedeće :

* Plan operativne provedbe programa aktivnosti u 2025. godini
* Plan uključenja svih subjekata zaštite od požara u 2025. godini
* Plan motriteljsko-dojavne službe i ophodnji

1. Operativne snage vatrogastva

Na području grada Drniša ustrojena je Vatrogasna zajednice Grada Drniša u koju su udružene Javna vatrogasni postrojba Grada Drniša i Dobrovoljno vatrogasni društvo Drniš koji čine temeljne institucije u sustavu civilne zaštite Grada Drniša.

Javna vatrogasna postrojba Grada Drniša je temeljna institucija u sustavu civilne zaštite na području Grada Drniša (22 profesionalna djelatnika), uz djelovanje dobrovoljnog vatrogasnog društva Drniš (1 profesionalna djelatnika i 10 sezonskih vatrogasaca).

1. Operativne snage Hrvatskog Crvenog križa

Operativne snage Crvenog križa čini zaposlenica i volonteri Gradskog društva Crvenog križa Drniš.

I ove godine Društvo Crvenog križa Drniš pripremalo je ekipe osnovne i ekipe srednje škole za natjecanje mladih Hrvatskog Crvenog križa iz pružanja prve pomoći i poznavanja Hrvatskog Crvenog križa, poznavanja međunarodnog pokreta Crvenog križa i Crvenog polumjeseca, međunarodnog humanitarnog prava, ljudskih prava i prava djeteta.

Nakon provedene obuke, teorijske i praktične, pristupilo se školskom - gradskom natjecanju.

Na međužupanijskom natjecanju održanom 12. travnja 2025. godine u Šibeniku u kategoriji podmladka ekipa Gradskog društva Crvenog križa Drniš osvojila je 1. mjesto i tako stekla pravo sudjelovanja na državnom natjecanju mladih HCK, koje je održano u Virovitici 10. svibnja 2025. godine.

Na državnom natjecanju mladih HCK naša ekipa podmladka zauzela je deveto mjesto

Gradsko društvo Crvenog križa Drniš provodi akcije dobrovoljnog prikupljnaja krvi na području svog djelovanja, gdje je do sada prikupljeno 192 doze krvi.

Do kraja ove godine, a po Planu akcija DDK u Drnišu se treba održati još jedna akcija dobrovoljnog davanja krvi.

Tijekom travnja 2025. godine održan je tečaj pružanja prve pomoći radnicima na radu, kojem je pristupilo 18 radnika iz dvije firme koje djeluju na području djelovanja GDCK Drniš.

Tijekom cijele godine održavale se akcije kontrole krvnog tlaka i razine šećera u krvi.

Akcije su se održavale vezano uz obilježavanje značajnih datuma:

* Svjetski dan zdravlja travanj/2025
* Tjedan Crvenog križa svibanj/2025
* Svjetski dan šećerne bolesti studeni/2025

Aktivno provodi obilazak starijih i nemoćnih osoba u svrhu dostave lijekova i namirnica.

1. Operativne snage Hrvatske gorske službe spašavanja

Aktivnosti Hrvatske gorske službe spašavanja Stanice Šibenik temelje se na Zakonu o sustavu civilne zaštite i Zakonu o Hrvatskoj gorskoj službi spašavanja, iz čega proizlazi da je navedena operativna snaga sustava civilne zaštite. Sigurnost i zaštita života i imovine je svakodnevna prioritetna javna potreba pa se i aktivnosti ove javne Službe temelje na istome.

zbog boljeg pokrivanja područja Stanica Šibenik ima 2 ispostave na području Šibensko - kninske županije, u Drnišu i Kninu. U svakoj ispostavi djeluju redovni članovi, koji se sustavom obuke osposobljavaju te sukladno financijskim sredstvima opremaju za djelovanje u većim akcijama, velikim nesrećama i katastrofama kao operativna snage civilne zaštite

Na području Grada Drniša Interveniralo se 2 puta u 2025. godini. Od toga su dvije akcije spašavanja ljudi koji su se unesrećili na području Grada Drniša baveći se slobodnim aktivnostima, i to jedan za vrijeme enduro moto utrke i drugi je bio planinar na području penjališta „Čikola“.

Hrvatska gorska služba spašavanja Stanica Šibenik također je sudjelovala na smotri operativnih snaga civilne zaštite Grada Drniša, kojia se održala 26. rujna 2025, godine gdje je prezentirala svoju oprmu.

Osim toga u Gradu Drnišu u svojim prostorima redovito održavaju vježbe i sastanke.

Hrvatska gorska služba spašavanja Stanice Šibenik financirala se od strane Grada Drniša u iznosi od 4000,00 eura.

1. Udruge

Na području Grada Drniša djeluju udruge koje različitim aktivnostima njeguju specifična znanja i vještine koje mogu unaprijediti učinkovitu provedbu mjera u sustavu civilne zaštite, svojim sposobnostima nadopunjuju sposobnosti temeljnih operativnih snaga i postrojbe opće namjene civilne zaštite Grada Drniša sukladno odredbama Zakona i Plana.

1. Udruga 142 brigade HV Drniš

2. HVIDRA Drniš

3. Planinarsko društvo Promina

1. Postrojbe i povjerenici civilne zaštite

Za sudjelovanje u mjerama i aktivnostima u sustavu civilne zaštite, sukladno Procjeni rizika, osnovana je postrojba civilne zaštite opće namjene u slijedećem sastavu:

* 37 pripadnika postrojbe civilne zaštite opće namjene Grada Drniša.

Procjenom rizika od velikih nesreća za Grad Drniša donesena je Odluka za imenovanje povjerenika i zamjenika povjerenika civilne zaštite po mjesnim odborima pri čemu je imenovano 25 povjerenika te 25 zamjenika povjerenika.

1. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

* Zadaća usklađivanjesa Stožerom civilne zaštite i djelovanja operativnih snaga sustava civilne zaštite

1. Pravne osobe u sustav civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Drniša („Službeni glasnik Grada Drniša“, broj 03/18).

1. Veterinarska ambulanta Drniš

2. Ljekarna Drniš

3. Vodovod i odvodnja d.o.o. Šibenik-podružnica Drniš

4. Gradska čistoća Drniš d.o.o.

5. GIRK Kalun Drniš

6. GRCIĆ GRADNJA d.o.o. za građenje Badanj

7. NAKIĆ GRADNJA d.o.o.za građevinarstvo Siverić

8. Planinarsko društvo „Promina“ Drniš

9. Mikrosiverit-ZA dom d.o.o.

10. MK-ISKOP Popovići,Kadina Glavica

11. KOD Građenje“ Podružnica Drniš

12. ZELE „Trbounje“

13. Dječji vrtić Drniš

14. Osnovna škola „Antuna Mihanovića Petropoljski“ Drniš

15. Srednja škola „Ivana Meštrovića“ Drniš

**STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**

**1. PROCJENA UGROŽENOSTI OD POŽARA I PLAN ZAŠTITE OD POŽARA**

Procjena ugroženosti od požara i tehnoloških eksplozija za Grad Drniša KLASA:245-01/23-10/1, URBROJ:2182-6-24-02 kao i Plan zaštite od požara za Grad Drniš KLASA:245-01/23-10/1, URBROJ:2182-6-24-03 izrađeni od ZAST d.o.o. Split, Tončićeva 2/1 Split na prijedlog Stožera civilne zaštite doneseni su na 21. sjednici Gradskog vijeća Grada Drniša održanoj 8. listopada 2024. godine postupajući po nalozim inspekcije Vatrogasne zajednice kao i nalozima inspekcije Ministarstva unutarnjih poslova.

**2. PROCJENA RIZIKA OD VELIKIH NESREĆA ZA GRAD DRNIŠ**

Na prijedlog izvršnog tijela, predstavničko tijelo Grada Drniša donijelo je Procjenu rizika od velikih nesreća za Grad Drniš KLASA:240-05/22-50 URBROJ:2182-06/22-1 dana 23. prosinca 2022. godine, koja je izrađena uz angažiranje ALFA ATEST d.o.o., Split Poljička cesta 32. kao konzultant.

**3. PLAN DJELOVANJA CIVILNE ZAŠTITE GRADA DRNIŠA**

Grad Drniš naručio kod ovlaštenog izrađivača ALFA ATEST d.o.o. Split Poljička cesta 32, novi Plan djelovanja civilne zaštite koji je temeljem članka 66. Pravilnika o nositeljima, sadržaju, i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine” broj 49/17) donio u roku od šest mjeseci od dana usvajanja Procjene rizika od velikih nesreća.

Plan djelovanja civilne zaštite Grada Drniša Gradonačelnik je donio dana 20. lipnja 2023. godine.

**4. Provedbeni plan za unaprjeđenje zaštite od požara za područje Grada Drniša**

Na prijedlog izvršnog tijela, predstavničko tijelo Grada Drniša donijelo je 19. lipnja 2023. godine Odluku o donošenju godišnjeg Provedbenog plana za unaprjeđenje zaštite od požara za područje Grada Drniša za 2023. godinu.

**5. STOŽER CIVILNE ZAŠTITE**

Stožer je stručno, operativno i koordinativno tijelo koje pruža stručnu pomoć i priprema akcije zaštite i spašavanja, a aktivira se kada se proglasi stanje neposredne prijetnje, katastrofe i velike nesreće. Pozivanje i aktiviranje stožera nalaže gradonačelnik. Članovi Stožera pozivaju se i aktiviraju, u pravilu, putem nadležnog županijskog centra 112 Šibenik. Radom Stožera rukovodi Načelnik Stožera civilne zaštite Grada Drniša, u njegovoj odsutnosti zamjenik, a kada se proglasi velika nesreća, rukovođenje radom Stožera preuzima Gradonačelnik.

Dana 26. rujna 2025. godine u Drnišu na Poljani održana je pokazna vježba operativnih snaga civilne zaštite čim je ujedno obilježen I Međunarodni dan smanjenja rizika od katastrofa

U vježbi su sudjelovali:

* Grad Drniš-Stožer civilne zaštite Grada Drniša,
* Služba civilne zaštite Šibenik,
* JVP Drniš,
* DVD Drniš,
* PP Drniš,
* HGSS-Stanica Šibenik,
* Zavod za hitnu medicinu ZHM Šibenik

Dana 26.09.2025. godine održana je smotra operativnih snaga sustava civilne zaštite Grada Drniša koja ima za cilj jačanje povjerenja između građana i operativnih službi, te informiranje o djelovanjima u izvanrednim situacijama.

Na smotri je bila izložena oprema i materijalno-tehnička sredstva kojima snage raspolažu.

U mjesecu prosincu donesen je plan vježbi civilne zaštite Grada Drniša za 2026.godinu.

**6. POSTROJBA CIVILNE ZAŠTITE**

Za sudjelovanje u mjerama i aktivnostima u sustavu civilne zaštite, sukladno Procjeni rizika od velikih nesreća za Grad Drniš, predviđena je postrojba civilne zaštite opće namjene.

Postrojba civilne zaštite opće namjene, kao operativna snaga u sustavu civilne zaštite, osniva se za sudjelovanje u mjerama i aktivnostima u sustavu civilne zaštite propisane Zakonom o sustavu civilne zaštite i važećim podzakonskim propisima.

Gradsko vijeće Grada Drniša donijelo je 8. studenog 2019. godine Odluku o osnivanju postrojbi civilne zaštite opće namjene Grada Drniša (KLASA: 810-01/19-10/36, URBROJ: 2182/06-19-01) i to sukladno članku 17. stavak 1. podstavak 4. Zakona o sustavu civilne zaštite.

Postrojba civilne zaštite opće namjene imaju jedan tim opće namjene koja bi se sastojala od 1 upravljačke skupine sa 2 pripadnika i 4 operativne skupine. Svaka operativna skupina ima svog voditelja. Sveukupno Postrojba civilne zaštite opće namjene broji 39 pripadnika civilne zaštite, a popunjava se postupkom odabira najboljih kandidata iz kategorije građana s mjestom prebivališta na području Grada Drniša koje su Zakonom o sustavu civilne zaštite utvrđene kao potencijalne baze obveznika za popunu snaga civilne zaštite.

Mobilizacija postrojbi civilne zaštite Grada Drniša provodi se po nalogu Gradonačelnika Grada Drniša, ravnateljstva civilne zaštite ili njegovog zamjenika, te načelnika ili zamjenika načelnika civilne zaštite Republike Hrvatske.

Mobilizaciju postrojbi civilne zaštite provodi Područni ured civilne zaštite Split, služba civilne zaštite Šibenik

Popuna postrojbe opće namjene izvršena je do kraja 2018. godine, a provodi se raspoređivanjem vojnih obveznika i drugih građana s mjestom prebivališta na području Grada Drniša.

**7. POVJERENICI CIVILNE ZAŠTITE**

Na temelju Procjene rizika od velikih nesreća za Grad Drniš Gradonačelnik je 15. veljače 2019. godine donio Odluku o imenovanju povjerenika civilne zaštite i to temeljem članka 17. stavka 3. i članka 19. Zakona o sustavu civilne zaštite i članka 21. Pravilnika o mobilizaciji, uvjetima i načinu rada operativnih snaga sustava civilne zaštite (“Narodne novine” broj 69/16 i 20/21 ). Za povjerenike civilne zaštite imenovani su predsjednici mjesnih odbora s područja Grada Drniša koji će se mobilizirati u slučaju nesreća, katastrofa i prijetnji čije posljedice nadilaze mogućnosti gotovih operativnih snaga Grada Drniša.

Povjerenika civilne zaštite i njegovog zamjenika imenuje izvršno tijelo jedinice lokalne samouprave za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.

Procjenom rizika od velikih nesreća za Grad Drniša predviđeno je imenovanje povjerenika i zamjenika povjerenika civilne zaštite po mjesnim odborima

Imenovano je 25 povjerenika te 25 zamjenika povjerenika i 4 povjerenika kao nadopuna.

U narednom periodu potrebno je:

* temeljem čl. 62. Zakona o sustavu civilne zaštite (NN 82/15, 118/18, 31/20, 20/21, 144/22) voditi evidenciju povjerenika i zamjenika povjerenika civilne zaštite,
* kontinuirano ažurirati podatke o povjerenicima CZ i prema potrebi popunjavati sa novim pripadnicima,
* sukladno Programu osposobljavanja povjerenika civilne zaštite koje donosi Ravnateljstvo civilne zaštite, provoditi osposobljavanje povjerenika CZ,
* organizirati sudjelovanje povjerenika CZ u provedbi planiranih vježbi civilne zaštite,
* Povjerenik civilne zaštite i njegov zamjenik:

– sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite

– daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite

– sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite

– organiziraju zaštitu i spašavanje pripadnika ranjivih skupina

– provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

**8. VATROGASTVO**

Vatrogasne snage Grada Drniša čine:

* Vatrogasna zajednica Grada Drniša u koju su udruženi Javna Vatrogasna postrojba Grada Drniša i Dobrovoljno vatrogasno društvo Drniš (Osnovana krajem 2023. godine).
* JVP Drniša koja je započela sa radom 2000. godine (22 profesionalna djelatnika, koji su raspoređeni u 4 smjene);

U razdoblju od 01. siječnja do 30. studenoga 2025. godine na području Grada Drniša zabilježeno je ukupno 168 vatrogasnih intervencija.

Od toga požari otvorenog prostora 99, tehničke intervencije u prometu 12, tehničke intervencije 38, požar na prijevoznom sredstvu 1, požar na građevinskim objektima 6, osiguranje medicinskog leta 6, izvid 5 i intervencije bez učešća 1.

Javna vatrogasna postrojba Grada Drniša zajedno sa Dobrovoljnim vatrogasnim društvom u 2025. godini održala je dvije pokazne vježbe. Jednu u suradnji s Vojarnom Trbounje i drugu u suradnji s tvornicom Aluflexpack novi.

Tijekom 2025. godine na području Grada Drniša nije bilo zabilježeno velikih intervencija najznačajnija intervencije zabilježena je 24. lipnja 2025. godine kada je izbio požar u mješaoni lakova u tvornici Aluflexpack novi, koji je brzom intervencijom JVP i DVD Drniš stavljen brzo pod nadzor.

Na području Grada Drniša i susjednih općina tijekom 2025. godine došlo je do pojave zarazne bolesti bedrenice.

Ministarstvo poljoprivrede, šumarstva i ribarstva, Uprava za veterinarstvo i sigurnost hrane je donijelo 21. srpnja 2025. godine Rješenje o određivanju zona ograničenja (bedreničnih distrikata) zbog izbijanja bedrenice KLASA:UP/I-322-02/25-01/30. URBROJ:525-09/556-25-1, a u koje zone ograničenja spada na području Šibensko-kninske županije i Grad Drniš. Također, bedrenički distrikti podliježu izmjeni,ovisno o epidemiološkoj situaciji.

DVD je s datumom 31. kolovoza 2025. godine prevezao 285 tura vode, a od kojih su 104 za potrebe različitih OPG-ova, a najviše na području Svilaje, 65 za potrebe stanovništva bez vodovoda u raznim naseljima na području Grada Drniša, 47 za potrebe građevinskih tvrtki, 69 za razne potrebe Grada Drniša za gradske udruge PD Promina i NK DOŠK, kao i za potrebe bazena i turističke smještaje.

Od županijskog vatrogasnog zapovjednika koji je ujedno i načelnik županijskog stožera civilne zaštite vatrogasne postrojbe dobile su letak Hrvatskog zavoda za javno zdravstvo s potrebnim informacijama i uputama, te je postrojbi DVD-a Drniš koja je vršila prijevoz vode na zaraženom području naloženo provođenje epidemioloških mjera zaštite (pranje i dezinfekcija).

Također postrojba DVD-a Drniš je od županijskog vatrogasnog zapovjednika opremljena s jednojratnom zaštitnom opremom (zaštitni jednokratni kombinezoni, maske i naočale).

Gradonačelnik Grada Drniša je zajedo s ministrom poljoprivrede i ministarstvom aktivno sudjelovao u sprečavanju širenja zarazne bolesti, a u sklopu toga je i održan sastanak s nadležnim ministrom 2. rujna 2025. godine.

Za JVP Drniš iz Proračuna Grada Drniša za 2025. godinu izdvojeno je 725.500.00 eura.

* DVD Drniš (1 profesionalni djelatnika i 10 sezonskih vatrogasaca) raspoređeni u 2 smjene.

DVD je obavio 21 liječnička pregleda za svoje operativne vatrogace.

Za sezonu je bilo spremno 45 operativna vatrogasaca i 7 vozila.

Tijekom protupožarne sezone 2025. godine DVD Drniš ponovno je vršio Dislokaciju Oklaj.

U 2025. godini DVD Drniš izašao je na 48 intervencija, od toga 37 intervencija za vrijeme požarne serzone.

Za DVD Drniš iz Proračuna Grada Drniša za 2025. godinu izdvojeno je 65.000,00 eura.

**9. UDRUGE ORGANIZIRANE SNAGE KOJE SE MOGU UKLJUČITI U SUSTAV CIVILNE ZAŠTITE**

8.1. Udruga 142.Brigade HV Drniš

8.2. HVIDRA Drniš

8.3. Planinarsko društvo Promina

**10. ZDRAVSTVENA ZAŠTITA**

Dom zdravlja Šibensko kninske županije u Drnišu optimalno je opremljen i ima četiri liječnička timova-ordinacije opće ili obiteljske medicine plus tri tima obiteljske medicine u koncesiji, i to jedan na području Miljevaca i dva u prostorijama Doma zdravlja Drniš. Služba hitne medicinske pomoći se vrši kroz pet timova T-1 tim (jedan liječnik i dva medicinske tehničara) ispostava Zavoda za hitnu medicinu Šibensko-kninske županije u Drnišu.

**11. PRAVNE OSOBE OD ZNAČAJA ZA SUSTAV CIVILNE ZAŠTITE**

Na području Grada Drniša registrirane su i djeluju pravne i fizičke osobe, koje se bave građevinskom, prijevozničkom, turističkom ili sličnom djelatnošću od interesa za zaštitu i spašavanje, te se one po potrebi u slučaju izvanrednih situacija, a u suradnji s drugim nadležnim službama, mogu sa svojim zaposlenicima, poslovnim prostorima i postojećom mehanizacijom uključiti u pomoć žrtvama većih nesreća i katastrofa.

a) STROJEVI, OSTALA MEHANIZACIJA I CESTOVNA VOZILA

- GIRK KALUN d.d. Drniš

- Vodovod i odvodnja d.o.o. Šibenik- podružnica Drniš

- Gradska čistoća Drniš d.o.o.

- GRCIĆ GRADNJA d.o.o. za građenje Badanj

- NAKIĆ GRADNJA d.o.o.za građevinarstvo Siverić

- Mikrosiverit-ZA dom d.o.o. Drniš

- MK- ISKOP Popovići, Kadina Glavica

- „ZELE“, Trbounje

- KOD Građenje“ Drniš

U 2025. godini nije bilo potrebe za njihovim angažmanom.

**ZAKLJUČAK**

Trenutno ustrojeni sustav civilne zaštite na području Grada Drniša omogućava izvršavanje svih zadaća u zaštiti i spašavanju ugroženog stanovništva i njihove imovine uvažavajući prvenstveno organiziranost i opremljenost sustava u cijelini.

Temeljne operativne snage sustava civilne zaštite pravodobno i učinkovito su odgovarale na sve zadaće koje su im stavljene u nadležnost sukladno njihovim djelatnostima i operativnoj spremnosti.

Grad Drniš je izvršavao svoje obveze donesene kroz planske dokumente u 2025.godini.

**PLAN RAZVOJA SUSTAVA CIVILNE ZAŠTITE ZA 2026. GODINU**

1. Opremiti i osposobiti Stožer civilne zaštite za brzo i kvalitetno funkcioniranje u izvanrednim situacijama.

Izvršitelj: Stožer Civilne zaštite Grada Drniša

Rok izvršenja: Po potrebi

1. Proračunom planirati i osigurati sredstva za financiranje opreme za postrojbu civilne zaštite (komunikacijsku opremu, šator, nosila, baterijske lampe, vunene kape i rukavice, lopate za snijeg),

Izvršitelj: Stožer Civilne zaštite Grada Drniša, Grad Drniš – Gradonačelnik

Rok izvršenja: prosinac 2025. godine, po potrebi tijekom 2026. godine

1. Proračunom planirati i osigurati sredstva za izgradnju i održavanje protupožarnih putova,

Izvršitelj: Grad Drniš

Rok izvršenja: po potrebi tijekom 2026. godine

1. Proračunom planirati sredstva za auto ljestve i auto cisternu - JVP Drniš,

Izvršitelj: Javna vatrogasna postrojba Grada Drniša

Rok izvršenja: tijekom 2026. godine

1. Proračunom planirati sredstva za izgradnju centra za prevenciju od katastrofa,

Izvršitelj: Grad Drniš

Rok izvršenja:

1. Proračunom planirati i osigurati sredstva za provođenje plana vježbi u 2026. godini,

Izvršitelj: Stožer Civilne zaštite Grada Drniša

Rok izvršenja: prosinac 2025. godine

1. Proračunom planirati i osigurati sredstva za hranu i piće postrojbama koje se nađu duže vremena na intervencijama,

Izvršitelj: Stožer Civilne zaštite Grada Drniša

Rok Izvršenja: po potrebi tijekom 2026. godine

1. Do početka ljetne požarne sezone izvršiti ažuriranje potrebnih planova, obilazak šumskih puteva, hidrantske mreže, deponija otpada,

Izvršitelj: Vatrogasna zajednica Grada Drniša, JVP Grada Drniša i DVD Drniš, sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2026. godini

Rok izvršenja: sijećanj – lipanj 2026. godine

1. Vatrogasne postrojbe do početka ljetne požarne sezone izvršiti pregled vatrogasne tehnike, otklanjanje nedostataka, po potrebi kompletiranje opreme i opremanje vatrogasaca osobnom opremom,

Izvršitelj: Vatrogasna zajednica Grada Drniša, JVP Grada Drniša i DVD Drniš, sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2026. godini

Rok izvršenja: sijećanj – lipanj 2026. godine

1. Donijeti novu Odluku o imenovanju povjerenika civilne zaštite Grada Drniša i njihovih zamjenika za naselja u kojima se ukazala potreba,

Izvršitelj: Gradonačelnik

Rok izvršenja: po potrebi tijekom 2026. godine

1. Kao osnovni oblik organiziranja stanovništva za vlastitu zaštitu, te za pružanje pomoći drugima kojima je ta zaštita nužna, potrebno je osposobljavati i opremati stanovništvo za mogućnost pružanja osobne i uzajamne zaštite, osobito za slučajeve izvanrednih situacija nastalih uslijed prirodnih ili tehnoloških nesreća i katastrofa,

Izvršitelj: Stožer Civilne zaštite Grada Drniša

Rok izvršenja: po potrebi tijekom 2026. godine

1. Na području Grada Drniša sanirati kritična mjesta gdje dolazi do poplavljivanja javnih površina usred velikih oborina,

Izvršitelj: Grad Drniš

Rok izvršenja: po potrebi tijekom 2026. godine

1. Nastaviti sa praćenjem donošenja novih odredbi u sklopu civilne zaštite i usklađivanjem dokumentacije.

Izvršitelj: Stožer Civilne zaštite Grada Drniša

Rok izvršenja: po potrebi tijekom 2026. godine

**PLAN FINANCIRANJA SUSTAVA ZA TROGODIŠNJE RAZDOBLJE**

|  |  |  |  |  |
| --- | --- | --- | --- | --- |
|  | **2026.** | | **2027.** | **2028.** |
| CIVILNA ZAŠTITA | Oprema | 1.600,00 € | 3.000,00 € | 3.000,00 € |
| Vježba | 1.060,00 € |
| Ažuriranje planske dokumentacije | 340,00 € |
| Ukupno | 3.000,00 € |
| JVP DRNIŠ | 1.132.000,00 € | | 1.154.600,00€ | 1.177.700,00€ |
| HGSS | 5.000,00 € | | 5.100,00 € | 5.200,00 € |
| Vatrogasna zajednica Grada Drniša | 1.000,00 € | | 1.020,00 € | 1.040,00 € |
| DVD DRNIŠ | 70.000,00€ | | 71.400,00€ | 72.800,00€ |
|  |  | |  |  |

Ova Analiza objavit će se u „Službenom glasniku Grada Drniša“.

KLASA: 240-01/25-01/

URBROJ: 2182-6-25-

Drniš, . prosinca 2025. godine

**GRADSKO VIJEĆE**

**GRADA DRNIŠA**

**PREDSJEDNICA:**

**Majdi Pamuković,prof.**

Dostaviti:

1. Uredniku „Službenog glasnika Grada Drniša“

2. Ministarstvo unutarnjih poslova-Ravnateljstvo civilne zaštite

Područni ured civilne zaštite Split, Služba civilne zaštite Šibenik,

Velimira Škorpika 5, Šibenik

3. DVD-Drniš

4. JVP-Drniš

5. Gradonačelniku - ovdje

6. Upravna tijela Grada Drniša (x3)

7. Dokumentacija – ovdje

8. Arhiva - ovdje