

REPUBLIKA HRVATSKA

ŠIBENSKO-KNINSKA ŽUPANIJA

GRAD DRNIŠ

GRADSKO VIJEĆE

Komisija za izbor i imenovanje

KLASA: 024-09/25-01/1

URBROJ: 2182-6-25-05

Drniš, 26. studenog 2025. godine

Na temelju članka 10. stavka 6. Zakona o savjetima mladih („Narodne novine“, broj: 41/14 i 83/23) i članka 7. Odluke o osnivanju Gradskog savjeta mladih („Službeni glasnik Grada Drniša“ broj: 10/25 - u daljnjem tekstu : Odluka o osnivanju), Komisija za izbor i imenovanja na sjednici održanoj dana 26. studenog 2025. godine., utvrđuje

**I Z V J E Š Ć E**

**o provjeri formalnih uvjeta prijavljenih kandidata na**

**Javni poziv za isticanje kandidature za izbor članova Savjeta mladih Grada Drniša**

**2025. I.**

Temeljem članka 6. stavak 1. i 2. Zakona o savjetima mladih („Narodne novine“, broj 41/14 i 83/23) Gradsko vijeće Grada Drniša donijelo je Odluku o osnivanju Gradskog savjeta mladih („Službeni glasnik Grada Drniša“, broj 10/25) kao savjetodavnog tijela Grada Drniša, koje promiče i zagovara prava, potrebe i interese mladih u cilju njihovog sudjelovanja u odlučivanju o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih grada Drniša.

Sukladno odredbama članka 5. Odluke o osnivanju, Gradsko vijeće Grada Drniša objavilo je 04. studenog 2025. godine Javni poziv za isticanje kandidature za izbor članova Savjeta mladih Grada Drniša na službenim mrežnim stranicama Grada Drniša na oglasnoj ploči. Rok za podnošenje kandidature bio je dvadeset dana od dana objave odnosno zaključno do 24. studenog 2025.godine.

**II.**

**Način izbora članova Savjeta**

Članove Savjeta bira Gradsko vijeće Grada Drniša na temelju pisanih i obrazloženih kandidatura. Novoizabranim članovima mandat počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Drniša sukladno odredbama zakona kojim se uređuje lokalna i područna (regionalna) samouprava.

Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 10 mladih).

Kandidati za članove savjeta mladih moraju biti u dobi od navršenih petnaest (15) do navršenih trideset (30) godina sa prebivalištem ili boravištem na području Grada Drniša.

Prijedlozi ovlaštenih predlagatelja obavezno sadrže:

* naziv i sjedište ovlaštenog predlagatelja,
* podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),
* obrazloženje prijedloga.

Prijedlog kandidata koji je nepravovremen, nepotpun ili nepravilno sastavljen neće se

razmatrati.

**III.**

Sukladno članku 7. Odluke o osnivanju Komisija za izbor i imenovanje Gradskog vijeća Grada Drniša na svojoj sjednici održanoj dana 26. studenog 2025. godine obavila je provjeru formalnih uvjeta prijavljenih kandidata te utvrdila slijedeće:

1. Na javni poziv za isticanje kandidature za izbor članova Savjeta mladih Grada

Drniša kandidaturu su podnijeli slijedeći ovlašteni predlagatelji:

* 1. **Košarkaški klub DOŠK Drniš** dana 19. studenog 2025. godine
  2. **Mladež Hrvatske demokratske zajednice Drniš** dana 12. studenog 2025. godine

**2.** Kandidature su pravilno sastavljene, potpune i dostavljene pravovremeno od ovlaštenih predlagatelja te sadrže:

* **naziv i sjedište ovlaštenog predlagatelja,**
* **podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta), OIB,**
* **obrazloženje prijedloga**

1. Važeće kandidature:

* **Košarkaški klub DOŠK Drniš predložio kandidaturu za jednog člana Savjeta mladih Grada Drniša kako slijedi**:

Petra Marin iz Trbounja, Gornji Marini 16, rođena 20. 12.2002.godine OIB:03769413092

- **Mladež Hrvatske demokratske zajednice Drniš, predložila je kandidaturu za jednog člana Savjeta mladih Grada Drniša kako slijedi**:

1. Antonia Lilić iz Drniša, Nečvanska ulica 5, rođena 02.05. 2007.godine;

OIB: 38025564542

**IV**.

Komisija za izbor i imenovanje Gradskog vijeća Grada Drniša utvrdila je:

* **da svi kandidati imaju od navršenih petnaest godina do navršenih trideset godina života**
* **da kandidati Košarkaški klub DOŠK Drniš i Mladeži Hrvatske demokratske zajednice Drniš imaju prebivalište/boravište na području Grada Drniša**, **a time:**
* da je kandidatura za člana Savjeta mladih Grada Drniša **Košarkaški klub DOŠK Drniš**  pravovaljana
* da je kandidatura za člana Savjeta mladih Grada Drniša **Mladež Hrvatske demokratske zajednice Drniš**  pravovaljana

**Napominje se da sukladno članku 12. stavak 3. Zakona o savjetima** mladih, član Savjeta mladih Grada Drniša koji za vrijeme trajanja mandata navrši trideset godina nastavlja s radom u Savjetu mladih Grada Drniša do isteka mandata na koji je izabran.

**Člankom 3. Odluke o osnivanju Savjeta mladih Grada Drniša** propisano je da Savjeta mladih Grada Drniša ima **pet (5)** članova uključujući predsjednika i zamjenika predsjednika.

Sukladno naprijed navedenom utvrđuje se da je prijedlog kandidata **nepotpun** jer je predloženo samo dva (2) kandidata a potrebno je **pet (5)** te da se kao takav neće razmatrati. Popis važećih kandidatura nepotpun.

Komisija za izbor i imenovanje nije u mogućnosti utvrditi popis važećih kandidatura niti isti uputiti na raspravu i izbor Gradskom vijeću Grada Drniša jer nedostaje tri (3) kandidata.

Ovo Izvješće dostavlja se Gradskom vijeću Grada Drniša na znanje i bit će objavljeno na službenim mrežnim stranicama Grada Drniša.

PREDSJEDNIK:

Dragan Radeljak v.r.